Ta' PETER A. CARUANA Blanzun magħluq fuq dirgħajn ommu ġewwa l-ġonna. Waħda war' l-oħra jiftħu petali sbieħ u jroxxu bla mistrieħ ir-riħa, Ġewwa l-ġonna timtela l-arja bil-fwieħa. Farfett minqux b'kull lewn igħaddi jittajjar, Milqut minn dak il-ġmiel jinżel jistrieħ fuq dak il-ward sabiħ. U l-qalb tal-fjur imberrħa għall-imħabba il-ħlewwiet tagħha tħalli fuq xoffet il-farfett. Ferħan jissieħeb m'oħra. Isoff u jerġa' jtir lil hemm… 'il bogħod, 'il bogħod fejn qatt il-fjur ma ħolom imħabbtu ser itemm. — U fuq ward ieħor isbaħ, milqut bin-nwar biss ta' xemx fietla iħalli l-farfett l-għasel li fuq xofftejh fil-ġonna mbiegħda taż-żmien…